Para outras páxinas con títulos homónimos véxase: Bala.

A banda no Liceo Mutante en 2014
**Bala** é unha banda galega de stoner rock/grunge composta pola coruñesa Ánxela Baltar (guitarra e voces) e a lucense Violeta Mosquera (batería e voces).

Traxectoria
-----------

As compoñentes de Bala xa tiñan experiencia en grupos como Calixta, Drama, Salvation Army e MLK antes de formar a banda no ano 2014.

O 14 de setembro de 2015 publicaron o seu traballo de estrea, un álbum de sete temas chamado *Human Flesh*, gravado no estudio Montealto da Coruña. O 3 de marzo de 2017 editaron o seu segundo disco, *Lume*, gravado en Cataluña, ámbolos dous a través da discográfica compostelá Matapadre. 

En xaneiro de 2019 Bala gravou unha versión do tema de The Smashing Pumpkins "Bodies", coa colaboración de Laura García (Grima) e Olaia Cankillyou (Khmer). Pouco despois a banda subiu o video da versión a YouTube e en xaneiro de 2021 publicou o sinxelo en Bandcamp. Tamén en 2019 foron galardoadas co Premio Martín Códax da Música na categoría de rock.

No mes de febreiro de 2021, Bala anunciou a súa fichaxe polo selo alemán Century Media Records, a través do cal editarían o seu seguinte álbum. O anuncio estivo acompañado polo vídeo do primeiro sinxelo do disco, "Agitar", que conta con colaboracións de Najwa Nimri, Bonnie Buitrago de Nashville Pussy e da escritora Lúa Mosquetera. O álbum, titulado *Maleza*, foi editado o día 14 de maio de 2021.

Tras o lanzamento de Maleza a banda iniciou unha xira de promoción que se estendeu ata 2023, realizando o derradeiro concerto da mesma en Barcelona o 21 de setembro. Nese ano Bala tamén cambiou de selo discográfico, fichando por PIAS, e gravou no estudio Ultramarinos Costa Brava o que será o seu cuarto álbum.

O primeiro sinxelo do novo traballo, "Prisas", apareceu en novembro de 2023. En febreiro de 2014 a banda anunciou oficialmente o seu cuarto traballo, titulado *Besta*. O disco vai ser editado o 26 de abril a través de PIAS. Coindidindo co anuncio, Bala tamén publicou o sinxelo "Equivocarme".

Discografía
-----------

| Álbum | Ano | Selo |
| --- | --- | --- |
| *Human Flesh* | 2015 | Matapadre |
| *Lume* | 2017 | Matapadre |
| *Maleza* | 2021 | Century Media Records |

Notas
-----

1. ↑  Desconcierto (ed.). "15 bandas gallegas para el 2015". Arquivado dende o orixinal o 20 de decembro de 2016. Consultado o 5 de maio de 2017.
2. 1 2 3  "Biografía de Bala - La Fonoteca". *lafonoteca.net*. Arquivado dende o orixinal o 02 de febreiro de 2020. Consultado o 2020-02-02.
3. ↑  Bala (ed.). "Bala - *Human Flesh*". Arquivado dende o orixinal o 30 de xuño de 2017. Consultado o 5 de maio de 2017.
4. ↑  Matapadre (ed.). "Bala - *Lume*". Consultado o 5 de maio de 2017.
5. ↑  "BALA - Bodies (The Smashing Pumpkins cover)". Consultado o 2023-11-05.
6. ↑  "Bodies (The Smashing Pumpkins cover) (2019), by BALA". *BALA* (en inglés). Consultado o 2023-11-05.
7. ↑  "Premios Martín Códax 2019". Consultado o 27 de decembro de 2019.
8. ↑  Rockzone (2021-02-12). "Bala anuncian su fichaje con Century Media con la estruendosa 'Agitar'". *RockZone* (en castelán). Consultado o 2021-06-02.
9. ↑  Olmo, Raúl del (2023-07-07). "La arrolladora gira de Bala con su 'Maleza' se prolonga este verano". *Muzikalia* (en castelán). Consultado o 2023-11-05.
10. 1 2  Rockzone (2023-11-22). "Bala vuelven con 'Prisas'". *RockZone* (en castelán). Consultado o 2023-12-08.
11. ↑  "Bala preparan nuevo disco y el cierre de la gira de "Maleza"". *Magazine Musical Digital* (en castelán). 2023-07-13. Consultado o 2023-11-05.
12. ↑  Rockzone (2024-02-29). "Bala anuncian su nuevo disco 'Besta'". *RockZone* (en castelán). Consultado o 2024-03-21.

Véxase tamén
------------

### Ligazóns externas

* Páxina oficialArquivado 22 de abril de 2017 en Wayback Machine.